als_Latn dik_Latn sna_Latn
Komisioni për Ekonominë dhe Financat shqyrtoi dhe miratoi dy projektligje të rëndësishme
Gjatë diskutimit të projektligjit “Për një shtesë në ligjin nr.48/2014, “Për pagesat e vonuara në detyrimet kontraktore e tregtare”, Ministri i Energjisë dhe Industrisë Damian Gjiknuri duke referuar para deputetëve sqaroi se me anë të këtij projektligji u hiqet e drejta prodhuesve të vegjël të energjisë dhe kompanive të përmbarimit të ngrijnë llogaritë e kompanive publike KESH, OST dhe OSHEE-së dhe për pagesat e vonuara në detyrimet kontraktore.
“Mjafton t’iu jap vetëm një fakt, vetëm në vitin 2014 përmbaruesit privatë nga para të cilat janë garantuar nga Buxheti i Shtetit, nëpërmjet garancive financiare që i ka lëshuar Korporatës Elektro-energjitike Shqiptare kanë përfituar 276 milion lekë të reja”, u shpreh Ministri.
Ministri tha se efektet e këtij ligji shtrihen në një periudhë të përkohshme, që lidhen me periudhën e rimëkëmbjes financiare së sektorit energjetik.
“Thelbi i këtij projektligji është synimi për të përjashtuar për një periudhë kohe, sipas një propozime që erdhi dje nga Komisioni i Veprimtarive Prodhuese, për të cilin qeveria e dha dakordësinë, pra do të thotë që efektet e këtij ligji shtrihen në një periudhë të përkohshme, që lidhen me periudhën e rimëkëmbjes financiare së sektorit energjetik. Synimi ka qenë përjashtimi i zbatimit ose i kthimit titull ekzekutiv dhe i zbatimit mbi llogaritë e shoqërive kryesore të energjetikës, pra KESH, OST dhe OSHEE, të futurave të furnizimit të energjisë elektrike.”
Ndërkohë, sqaroi Ministri Gjiknuri, Korporata Elektro-energjetike Shqiptare po negocion ristrukturimin e të gjithë borxhit të saj në mënyrë që brenda 6 mujorit të këtij viti të kemi mundësi dhe të shlyejmë pjesën tjetër të mbetur të detyrimeve, që shkon në një vlerë diçka më shumë se 3 miliard lekë.
“Për shkak të ristrukturimit të tarifave të HEC-eve private dhe përfshirja e tyre plotësisht për herë të parë brenda limiteve që lejon tarifa e konsumatorit me vendimin përkatës të ERE-s bëhet e mundur që pagesat e furnizimeve në energji të mos vonohen më dhe realisht jemi dëshmitarë që në këtë vit të gjitha hidrocentralet private janë paguar në kohë për faturat e lëshuara janar, shkurt pra pjesën korrente të faturave. Ky lloj përjashtimi do ti jepte mundësi sektorit që të bënte ristrukturimin e nevojshëm financiar, pasi ne jemi në një program shumë strikt me Bankën Botërore dhe me FMN-në për të vendosur disa rezultate konkrete me një program të disiplinuar, me afate konkrete, gjë që së fundi e miratoi edhe qeveria shqiptare që quhet ‘programi i rimëkëmbjes financiare të sektorit energjetik’ ”, nënvizoi Gjiknuri.
Ministri Gjiknuri duke vënë theksin tek procesi ‘rimëkëmbje financiare’ u shpreh se ka dhe një komponent shumë të rëndësishëm që është ristrukturimi i të gjithë borxheve mes shoqërive, sepse titulli ekzekutiv vlente edhe për shoqëritë si KESH-i ndaj OSHEE-së apo OST ndaj OSHEE-së, ashtu si edhe zinxhiri tjetër i aktorëve të furnizimit të energjisë elektrike.
“Meqenëse jemi në një proces ristrukturimi dhe i lidhur ky me rimëkëmbjen që ne shpresojmë, nëse do ti qëndrojmë fiks atij plani financiar dhe me një disiplinë të caktuar kohore dhe me masat përkatëse, shpresojmë që deri në vitin 2018, atë që kemi deklaruar dhe që është objektiv i kësaj qeverie, sektori energjetik të ecë me këmbët e veta. Që do të thotë që të gjenerojë mjaftueshëm të ardhura për të përballuar të gjithë furnizimet dhe për të likuiduar çdo lloj aktori të këtij sistemi në kohë, si edhe njëkohësisht pagesat të jenë të gjenerueshme në kohë nga publiku.”
Anëtarët e Komisionit miratuan dhe projektligjin “Për shfuqizimin e ligjit nr. 10168, datë 22.10.2009, “Për përcaktimin e formës dhe formulës së privatizimit të “INSIG”, SH.A”, të ndryshuar”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn